text: Es vos le pére dolent et eswaret;
   Laisse sen fil si com il l'a trovet,
   Si remonta sus el palais listet,
   A haute vois lor a sor tos criet:
   "Uns pelerins gist mors sos men degret:
   Dis e siet ans a od nos convierset;
   K’ains nus de nos ne devit se bontet;
   Et tient un brief en sen poing ensieret:
   Jou le vauc prendre, mais il le m’a veet,
   Ke tres bien sai ke mout forment me het
   Et malement en ai viers lui erret.
   Sire apostoles, vien i par te bontet
   Et si me done conseil de veritet."
  